OpenLLM-France/wikimedia huggingface dataset:
# Astur Club de Fútbol

L'Astur Club de Fútbol és un club de futbol amb seu a Oviedo, a la comunitat autònoma d'Astúries. Fundat l'any 1923 i posteriorment refundat l'any 1949, juga a Tercera Divisió – Grup 2, celebrant els partits a casa a l'Estadio Hermanos Llana, que té una capacitat per a 2.000 espectadors.

## Història

L'any 2003, l'Astur CF va canviar el seu nom a Oviedo Astur Club de Fútbol (més conegut com a Oviedo ACF) i els seus colors a una samarreta blava i pantalons curts blancs, amb l'objectiu de substituir el Reial Oviedo, que aquell any va descendir a Segona Divisió B i setmanes després a Tercera Divisió per deutes financers.
Després de quatre temporades on l'Oviedo ACF va jugar una vegada els playoffs d'ascens a Segona Divisió B, el 2007 el club va decidir tornar als colors clàssics i la denominació Astur CF.

## Temporada a temporada

| Temporada | Nivell | Divisió | Lloc |
| 1949–91 | | Regional | — |
| 1991/92 | 4 | 3a | 16è |
| 1992/93 | 4 | 3a | 15è |
| 1993/94 | 4 | 3a | 19è |
| 1994/95 | 5 | Reg. Pref. | 8è |
| 1995/96 | 5 | Reg. Pref. | 5è |
| 1996/97 | 4 | 3a | 20è |
| 1997/98 | 5 | Reg. Pref. | 5è |
| 1998/99 | 5 | Reg. Pref. | 2n |
| 1999/00 | 4 | 3a | 6è |
| 2000/01 | 4 | 3a | 5è |
| 2001/02 | 4 | 3a | 13è |
| 2002/03 | 4 | 3a | 8è |
| 2003/04 | 4 | 3a | 2n |
| 2004/05 | 4 | 3a | 9è |
| 2005/06 | 4 | 3a | 6è |
| 2006/07 | 4 | 3a | 14è |
| 2007/08 | 4 | 3a | 15è |
| 2008/09 | 4 | 3a | 17è |
| 2009/10 | 4 | 3a | 20è |
| Temporada | Nivell | Divisió | Lloc |
| 2010/11 | 5 | Reg. Pref. | 19è |
| 2011/12 | 6 | 1a Reg. | 1r |
| 2012/13 | 5 | Reg. Pref. | 5è |
| 2013/14 | 5 | Reg. Pref. | 3r |
| 2014/15 | 4 | 3a | 13è |
| 2015/16 | 4 | 3a | 19è |
| 2016/17 | 5 | Reg. Pref. | 13è |
| 2017/18 | 5 | Reg. Pref. | 7è |
| 2018/19 | 5 | Reg. Pref. | 11è |
| 2019/20 | 5 | Reg. Pref. | 7è |
| 2020/21 | 5 | Reg. Pref. | 5è |
* 17 temporades a Tercera Divisió

## Exjugadors destacats

* Berto
* Francisco Castaño
* Jaime Jordán
* Dani López
* Melendi

## Destacats antics entrenadors

* Enzo Ferrero

## Bibliografia

* Martín Merino, Juan. Juan Martín Merino. Historia del fútbol asturiano. Tomo III. 1a, 1993, p. 13, 15 y 17.

## Enllaços externs

* Astur Club de Fútbol - Lloc web oficial
# Oud-Heverlee

Oud-Heverlee és un municipi belga de la província de Brabant Flamenc a la regió de Flandes. Està compost per les seccions d'Oud-Heverlee, Sint-Joris-Weert, Blanden, Haasrode i Vaalbeek.
Duran l'edat mitjana era una prebenda del capítol de la col·legiata de Sant Bartomeu de Lieja a qui pagava el delme.
# Alpes Graiae

Alpes Graiae era una província romana al començament de l'Imperi Romà, seguidament unida a la Gàl·lia Transalpina. Alpes Graiae, una subdivisió amb fronteres canviants, va ser organitzada per l'emperador Claudi en un territori que incloïa l'actual cantó suís del Valais. Va fonamentar la capital Forum Claudii Coetronum (probablement l'actual Aime, a uns 30 km del coll del Petit Sant Bernat que la província havia de custodiar. El nom prové d’Alpis Graia, el nom romà del Petit Sant Bernat. Altres ciutats eren Darantasia i Octodurus (l'actual Martigny). La província d'Alpes Graiae sovint va combinar-se amb la d'Alpes Poeninae, més al nord i a l'est, que custodià el coll del Gran Sant Bernat. La subdivisió va quedar confusa fins a la reorganització administrativa de Dioclecià. Als segles II i III va obtenir el nom d'Atrectionae to i que no és clar si era una denominació alternativa per als Alpes Graiae o una altra delimitació.

## Vegeu també

* Alps de Graies
* Alps Penins

## Referències

* ↑ Gerold Walser, Studien Zur Alpengeschichte in Antiker Zeit, Editorial Franz Steiner, 1994, pàgines 62-63, ISBN 978-3-515-06498-9
* ↑ «Alpes», Encyclopædia Britannica
* ↑ Gabriele Wesch-Klein, Claudii Ceutronum&f=false «Alpes Graiae (et) Poeninae, Alpes Atrectianae», Provincia: Okkupation und Verwaltung der Provinzen des Imperium Romanum von der Inbesitznahme Siziliens bis auf Diokletian: ein Abriss, Münster, LIT Verlag, 2008, pàgines 246-247, ISBN 9783037359792
# Sparland

Sparland és una població dels Estats Units a l'estat d'Illinois. Segons el cens del 2000 tenia 504 habitants.

## Demografia

Segons el cens del 2000, Sparland tenia 504 habitants, 185 habitatges, i 143 famílies. La densitat de població era de 335,5 habitants/km².
Dels 185 habitatges en un 34,1% hi vivien nens de menys de 18 anys, en un 65,4% hi vivien parelles casades, en un 7,6% dones solteres, i en un 22,2% no eren unitats familiars. En el 18,9% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,04.
Per edats la població es repartia de la següent manera: un 26,2% tenia menys de 18 anys, un 8,9% entre 18 i 24, un 28,8% entre 25 i 44, un 21,6% de 45 a 60 i un 14,5% 65 anys o més.
L'edat mediana era de 34 anys. Per cada 100 dones de 18 o més anys hi havia 110,2 homes.
La renda mediana per habitatge era de 32.019 $ i la renda mediana per família de 36.750 $. Els homes tenien una renda mediana de 24.063 $ mentre que les dones 19.028 $. La renda per capita de la població era de 13.924 $. Aproximadament el 3,7% de les famílies i el 5,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sparland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Sparland». American Fact Finder. Oficina del Cens dels Estats Units, 12-01-2010.
# Monts de Blom

Els monts de Blom són els primers contraforts del Massís Central que superen els 400 metres des de l'Atlàntic. Tanquen la part occidental dels Monts de la Marche.
Es tracta d'un petit territori en el departament de l'Alta Viena, d'una quinzena de quilòmetres d'est a oest i de 6 quilòmetres de nord a sud, a uns trenta quilòmetres de Limoges, a l'oest del departament. Els contraforts del massís també arriben al departament de la Charente, als municipis de Montrollet (368 m) i Saint-Christophe (340 m).
El massís té la cota màxima a 514 metres en dos punts, el primer Les Marcoux entre els llocs de Le Charlet i La Bétoulle, el segon a Les Chapus al costat del mas de Bachellerie, tots dos al municipi de Blom. Està a cavall dels municipis de Blom, Montrol-Sénard, Mortemart, Cieux, Vaulry i Chamboret.
El paisatge és essencialment constituït per boscos i prats al voltant dels pobles. Els Monts de Blond contenen diversos menhirs i dòlmens del neolític, però també nombrosos caos granítics, element característic de la regió. Aquestes pedres tenen noms ben evocadors: pedra xampinyó, pedra dels sacrificis... Un dels caos, els Roquers de Puychaud marca la frontera entre la llengua d'oc i la d'oïl. En realitat no es pot distingir la frontera lingüística clarament, sinó que és un límit on les característiques d'oïl ja no són més presents al sud, encara que al nord sí que podem trobar elements característics de l'occità.
Els Monts de Blond conserven alguns terrenys assecats com a Frochet al municipi de Bussière-Boffy i a Ceinturat, els dos constistueixen zones Lloc d'Importància Comunitària. El conjunt del massís constitueix un lloc natural protegit per l'interès del paisatge, dels pobles i sobretot dels caos rocosos.

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Saiph

Saiph (Kappa d'Orió / κ Orionis) és la sisena estrella més brillant de la constel·lació d'Orió amb magnitud aparent +2,06. El seu nom prové de l'àrab saif l'Jabbar, que significa "espasa del gegant". Es troba a uns 720 anys llum de distància de la Terra.
Amb una temperatura superficial de 26.000 K, Saiph és una supergegant blava lluminosa de tipus espectral B0.5 Ia, la lluminositat inclou una gran part de la seva radiació emesa en l'ultraviolat, que és 65.000 vegades major que la del Sol. El seu diàmetre angular ha estat mesurat i ha permès obtenir directament el valor del seu radi, 11 vegades més gran que el radi solar. La seva enorme lluminositat comporta una gran massa, al voltant de 15 o 17 masses solars, el que implica que Saiph, després de passar per la fase de supergegant vermella, durà a terme en el seu nucli intern la fusió nuclear d'altres elements a ferro, fent que l'estrella col·lapsi. Finalment esclatarà com una brillant supernova.
Saiph és una estrella lleugerament variable, amb una variació en la seva brillantor de 0,08 magnituds.

## Enllaços externs

* Saiph (SIMBAD)
* Saiph (Stars, Jim Kaler) Arxivat 2007-08-22 a Wayback Machine.
* Saiph (Alcyone) Arxivat 2015-11-02 a Wayback Machine.

## Referències

* ↑ «Spectral Classification» (en anglès). Anual Review of Astronomy and Astrophysics, 1, 9-1973, pàg. 29-50. DOI: 10.1146/ANNUREV.AA.11.090173.000333.
* ↑ «The interstellar Ca II distance scale» (en anglès). Astronomy and Astrophysics, 2, 15-09-2009, pàg. 833–840. DOI: 10.1051/0004-6361/20079144.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ Andrea Fabiana Torres «Fundamental parameters of B supergiants from the BCD system. I. Calibration of the (λ_1, D) parameters into Teff» (en anglès). Astronomy and Astrophysics, 1, 27-03-2009, pàg. 297–320. DOI: 10.1051/0004-6361/200811147.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ Norberto Castro «The IACOB project. III. New observational clues to understand macroturbulent broadening in massive O- and B-type stars» (en anglès). Astronomy and Astrophysics, 19-12-2016. DOI: 10.1051/0004-6361/201628541.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ Paul Crowther «Physical parameters and wind properties of galactic early B supergiants» (en anglès). Astronomy and Astrophysics, 1, 1-2006, pàg. 279–293. DOI: 10.1051/0004-6361:20053685.
# Five Corners (Washington)

Five Corners és una concentració de població designada pel cens dels Estats Units a l'estat de Washington. Segons el cens del 2000 tenia 12.207 habitants.

## Demografia

Segons el cens del 2000, Five Corners tenia 12.207 habitants, 4.100 habitatges, i 3.222 famílies. La densitat de població era de 763,9 habitants/km².
Dels 4.100 habitatges en un 40,6% hi vivien nens de menys de 18 anys, en un 63,5% hi vivien parelles casades, en un 10,3% dones solteres, i en un 21,4% no eren unitats familiars. En el 15,1% dels habitatges hi vivien persones soles el 4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,29.
Per edats la població es repartia de la següent manera: un 30,2% tenia menys de 18 anys, un 8% entre 18 i 24, un 32,4% entre 25 i 44, un 23,5% de 45 a 60 i un 5,9% 65 anys o més.
L'edat mediana era de 33 anys. Per cada 100 dones de 18 o més anys hi havia 98,5 homes.
La renda mediana per habitatge era de 51.688 $ i la renda mediana per família de 55.302 $. Els homes tenien una renda mediana de 41.200 $ mentre que les dones 27.630 $. La renda per capita de la població era de 19.570 $. Aproximadament el 3,1% de les famílies i el 5,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Five Corners». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Five Corners». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Districte de Malakand

El Districte de Malakand (paixtu مالاکند) és una divisió administrativa del Pakistan a la Província de la Frontera del Nord-oest. la capital és Malakand. La superfície és de 952 km² i la població d'uns 567.000 habitants de majoria paixtus.

## Història

El districte es va crear el 1970 quan l'antiga agència de Malakand va esdevenir divisió de Malakand organitzada en quatre districtes; un d'aquestos era la Malakand Protected Area (Àrea Protegida de Malakand) a l'entorn de la fortalesa i coll de Malakand, que va passar a ser anomenat "districte de Malakand". Quan la divisió fou abolida el 2000 el districte va restar com entitat de segon nivell.
El 1970 l'agència es va convertir en divisió de Malakand i les Malakand Protected Areas en districte de Malakand, i la fortalesa de Malakand va restar com a capital d'ambdues entitats fins a l'abolició de la divisió el 2000; en endavant només ho va ser del districte; en els següents anys els talibans van començar a guanyar terreny a la zona sota el cap Mullah Fazlullah. El 6 de febrer de 2009 el govern va signar amb els talibans l'acord de Malakand que aturava les operacions militars a la vall del Swat i acceptava la xaria o llei islàmica als districtes de Malakand, Swat, Shangla, Buner, Dir, Chitral i Kohistan. L'acord no va ser respectat i el maig l'exèrcit pakistanès atacava als talibans a la zona i poc després va iniciar una operació militar a gran escala. Centenars de milers de refugiats van haver d'abandonar la zona; els talibans es van amagar a les àrees més inaccessibles i quan l'exèrcit va marxar van retornar.

## Administració

Està dividit en dos tehsils:
* Sam Ranizai
* Swat Ranizai

## Referències

* ↑ «Pakistan to end military operation and implement sharia in Malakand Division» (en anglès). The Long War Journal, 15-02-2009.
* ↑ «LIST OF TEHSILS/TALUKAS WITH RESPECT TO THEIR DISTRICTS». Arxivat de l'original el 2010-03-05. [Consulta: 11 novembre 2009].
# Districte de Mahoba

El districte de Mahoba (hindi महोबा जिला) és una divisió administrativa d'Uttar Pradesh (Índia), a la divisió de Chitrakoot. La capital és Mahoba. La superfície és de 2.884 km² i la població de 708.447 habitants al cens del 2001.

## Administració

* Tehsils: 3
** Mahoba
** Charkhari
** Kulpahar
* Blocks (Blocs de desenvolupament rural) 4
** Kabrai
** Charkhari
** Jaitpur
** Panwari
* Gram Sabha (assemblees rurals): 247
* Pobles 521
* Nagar Palika (municipalitat): 2
** Mahoba
** Charkari
* Nagar Chhatra Samiti 3

## Història

Per la seva història vegeu Mahoba
El districte fou creat l'11 de febrer de 1995, segregat del districte d'Hamirpur.

## Enllaços externs

* LLoc oficial del districte
# Tribade

Tribade és un trio de música rap combativa, format a Barcelona per les cantants Bittah, Masiva Lulla i el punxadiscos Big Mark, amb el propòsit d'empoderar-se i fer crítica social. Fan servir ritmes de flamenc, afrotrap i reggaeton, i les seves lletres versen sobre drets LGTB, activisme antifeixista, gordofòbia, capacitisme, especisme, gènere fluid i contra la precarietat d'una societat plena de privilegis masculins.

## Trajectòria

El 2018, van participar en un festival de suport amb la política exiliada Anna Gabriel a Sallent, i en la cançó, conjuntament amb tretze grups i artistes reconeguts de l'escena rap com Sara Hebe, Homes Llúdriga o Los Chikos del Maíz, «Los Borbones son unos ladrones», realitzada amb motiu de solidaritat amb Valtònyc, Pablo Hasél i La Insurgencia arran de les condemnes de presó per les seves lletres presumptament enaltidores del terrorisme i per injúries a la Corona, a fi de mostrar la seva reivindicació a favor de la llibertat d'expressió. El videoclip corresponent fou enregistrat a l'antiga presó Model de Barcelona.
El 2019, van publicar llur primer àlbum, Las desheredadas, amb tretze cançons de rap on tracten de les problemàtiques que viuen les joves com elles, com la inaccessibilitat d'habitatge, l'abús policial o les violències masclistes, LGTBI-fòbiques i racistes.

## Discografia

* Las desheredadas (Propaganda pel fet!, 2019)
* Dyke (Propaganda pel fet!, 2022)
* La tregua (Propaganda pel fet!, 2024)

## Referències

* ↑ Molina, Neus. «Les dones del rap». Ara, 07-03-2019. [Consulta: 30 gener 2022].
* ↑ Fuster, Maria. «Tribade: entrevista alrededor de su primer disco, Las Desheredadas» (en castellà). MondoSonoro, 07-02-2019. [Consulta: 7 octubre 2020].
* ↑ R. Zapata, Paula; Borrella, Sara «Tant de bo poguéssim fer música sense les regles que marca el mercat». Directa, 11-02-2019 [Consulta: 7 octubre 2020].
* ↑ Navarro, Marta; Badenas, Beatriz. «Deconstruir-se és mirar les coses d`una manera més constructiva i no tenir por al debat». El Salto, 17-09-2019. [Consulta: 7 octubre 2020].
* ↑ «Arrenca a Sallent el festival en suport a Anna Gabriel». El Punt Avui, 04-05-2018.
* ↑ «Los Borbones son unos Ladrones» (vídeo) (en castellà), 09-04-2018. [Consulta: 9 octubre 2020].
* ↑ Acn «El món del rap clama per la llibertat d'expressió». El Punt Avui, 09-04-2018.
* ↑ Dumousseau Lesquer, Magali «La mémoire historique dans les musiques espagnoles actuelles à travers le prisme des crises de l'Espagne contemporaine» (en francès). Cahiers d'études romanes. Revue du CAER, 39, 25-11-2019, pàg. 135–170. DOI: 10.4000/etudesromanes.9876. ISSN: 0180-684X.
* ↑ Martín, Helena «Tribade, herència dissident». Enderrock, 09-03-2019 [Consulta: 30 setembre 2020].
* ↑ Rubio, Maria. «No nos interesa un feminismo capitalista que busque la igualdad en las cuotas de poder». Público, 09-02-2019. [Consulta: 30 gener 2022].
* ↑ «Cuando pasa algo tan grave como lo de Palestina no puedes mirar hacia otro lado» (en castellà). AraInfo, 17-02-2024. [Consulta: 27 febrer 2024].
# Jamni

Jamni és un riu de l'Índia central al Bundelkhand, Madhya Pradesh. Neix a 24° 36′ N, 78° 50′ E﻿ / ﻿24.600°N,78.833°E﻿ / 24.600; 78.833 i corre en direcció generalment cap al nord, passant per Chanderi, i després de recórrer uns 112 km desaigua al riu Betwa.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# The Capaces

The Capaces és un grup de punk rock format a Barcelona el 1999. Al llarg de la seva carrera han ofert mes de 1000 concerts i han compartit escenari amb bandes importants dins del gènere com ara Poison Idea, Dwarves, Zeke, Hard-Ons, Antiseen, New Bomb Turks, DOA, GBH, The Bulemics, Turbonegro, Fuzztones, Peter Pan Speedrock o The Baboon Show. El seu estil a dalt de l'escenari es caracteritza per un so demolidor i una fúria i cruesa poc habituals, destacant la poderosa veu de Marta Fontana «Martillo» i els salvatges riffs de guitarra de «Cleve» Carter.

## Discografia

* Born to punk (2003)
* Amplifired (2005)
* The Restless Breed (2007)
* Whatever it is, I'm against it! (2010)
* For good (2014)
* Rawness (2018)
* Zoetrope (2021)
* All that is (2023)

## Referències

* ↑ Navarro, Dani. «The Baboon Show y The Capaces la lían en Barna», 18-10-2018. [Consulta: 18 agost 2019].
* ↑ «Queen Aretha: Entrevistamos a Martillo», 24-09-2018. Arxivat de l'original el 2019-08-18. [Consulta: 18 agost 2019].
* ↑ «THE CAPACES - RAWNESS (2018) -», 15-07-2018. [Consulta: 18 agost 2019].
* ↑ Sánchez Gárate, Miguel Ángel. «Crítica del disco "Zoetrope" de la banda de punk rock The Capaces» (en castellà). Mondo Sonoro, 31-05-2021. [Consulta: 29 desembre 2023].
* ↑ Puebla, Gonzalo. «Entrevista a The Capaces - Poder crudo» (en castellà). Rockzone, 24-03-2023. [Consulta: 29 desembre 2023].
# Standstill

Standstill és un grup de música post hardcore, punk i underground nascut a Barcelona l'any 1997.

## Història

Els seus dos primers àlbums The Ionic Spell (2001) i Memories Collector (2002), en anglès, van aconseguir un reconeixement notable dintre del panorama hardcore espanyol i europeu. En paral·lel van començar a relacionar-se amb l'escena teatral alternativa de Barcelona i Madrid, explorant les seves possibilitats expressives i arribant a realitzar els seus propis espectacles multidisciplinaris. Després d'uns quants anys de carretera i experimentació, van editar Standstill (2004), cantat en castellà i amb el qual van mostrar el pes que depositen en les lletres d'Enric Montefusco, el seu membre fundador.
L'any 2006, després de deixar el segell BCore, es van llençar a l'autoedició amb el seu propi segell Buena Suerte i, amb una nova formació, van publicar Vivalaguerra, un disc molt aplaudit per la crítica i avalat amb el suport d'una nova generació de joves seguidors de la música independent a Espanya.
El 2010 van editar Adelante, Bonaparte, un triple LP amb el qual van tornar a fer un sorprenent salt cap endavant. Amb aquest disc ambiciós i l'espectacle escènic que l'acompanya “Room”, que també es va poder gaudir a l'Altaveu, es van deslligar de qualsevol estètica concreta i es van definir com una banda que no només investiga i es reinventa a cada pas, sinó que deixa rastre de cada etapa personal per la qual transita.
El 2012 Standstill es va llençar a editar Dentro de la luz amb l'ajut del micromecenantge. El disc es presenta amb l'espectacle multimedial “Cénit”: de vocació espectacular i, fins i tot catàrtica, ens transportaran a un món oníric, ple de percussions, veus i imaginari espiritual.
El 5 de maig de 2015, el grup va anunciar que farien una aturada indefinida a la seva pàgina web oficial.

## Discografia

* The Tide (D.I.Y-Heart in hand, 1998).
* The Ionic Spell (BCore, 2001).
* Memories Collector (BCore, 2002).
* The Latest Kiss (BCore, 2003.
* Standstill (BCore, 2004).
* Vivalaguerra (Buena Suerte / Intolerancia, 2006)
* Adelante Bonaparte (Buena Suerte 2010)
* Dentro de la luz (Buena Suerte 2013)

## Projectes escènics

* A veces me siento tan cansado que hago estas cosas (dir. Rodrigo García, 2001)
* Agamenón (dir. Rodrigo García, 2003)
* Desencuentros: Con miedo pero con hambre (dir. Enric Montefusco, 2004)
* 1,2,3 (dir. Enric Montefusco, 2006)
* Rooom (dir. Enric Montefusco, 2010)
* Cénit (por primera vez destinado a festivales, 2013)

## Projectes audiovisuals

* Memories Collector (curtmetratge, 2002)
* 10 años y una zanahoria (documental, 2006)
* 1,2,3... Standstill (documental, 2008)

## Referències

* 1 2 3 4 5 «Dossier de premsa 25è aniversari». Altaveu, 2013 [Consulta: 12 juliol 2013].
# Província de Settsu

Settsu escrit formalment com a Settsu no kuni (摂津国), província de Tsu (津国, Tsu no kuni), o Sesshu (摂州, Sesshū) era una antiga província del Japó, a la part de Honshū que en l'actualitat és la part oriental de la Prefectura de Hyōgo i la part nord de la Prefectura d'Osaka.
Osaka n'era la seva capital, i durant l'Era Sengoku el Clan Miyoshi governava Settsu i les seves províncies veïnes, Izumi i Kawachi, fins que varen ser conquistades per Oda Nobunaga. Després de la mort de Nobunaga van ser governades per Toyotomi Hideyoshi. Quan Hideyoshi va morir, el Consell que havia format per a garantir la seguretat del seu fill (successor) es va separar, i després de la batalla de Sekigahara la província va ser entregada als parents de Tokugawa Ieyasu. Des d'aleshores va ser dividida en diversos dominis.